कांग्रेस नेताओं ने कहा कि ये सरकार की लापरवाही है कि तेल की कीमतें बढ़ती जा रही हैं, जबकि अंतर्राष्ट्रीय कीमतें कम हैं। मोदी सरकार ने पिछले साढ़े चार साल में पेट्रोल डीजल पर टैक्स लगाकर करीब 11 लाख करोड़ रुपये कमाया, वो 11 लाख करोड़ किसकी जेब में गया, मोदी जी आज तक इसका जवाब नहीं दे पाये। जब वित्त मंत्री अरुण जेटली जी से पूछा गया कि पेट्रोल डीजल की कीमतें कब कम करेंगे तो उन्होंने कहा कि हमारे पास कोई जादू की छड़ी नहीं है। आरटीआई से एक सनसनीखेज खुलासा हुआ है। 29 ऐसे देश हैं जहां मोदी सरकार 34 रुपया और 37 रुपया प्रति लीटर के हिसाब से तेल बेच रही है।